**24.03.2022 Елордадағы ақылы автотұрақтардың жеңілдіктері**

**Нұр-Сұлтанда жеңілдетілген санаттағы азаматтарға тегін автотұрақ құқығын тіркеу жалғасуда. «Парковочное пространство Астаны» ЖШС-де 2945 өтінім сәтті расталды.**

«Парковочное пространство Астаны» ЖШС пайдаланушыларды қолдау бөлімінің басшысы Лаура Сәбитқызы өтінішті үйден шықпай – ақ беруге болатынын хабарлады-құжаттарды қабылдау басқарушы компанияның сайтында арнайы форма арқылы жүзеге асырылады.

Елорда әкімдігі бекіткен ережеге сәйкес, азаматтардың келесі санаттары тегін автотұраққа сүйене алады:

* Ұлы Отан соғысының ардагерлері, әскер құрамына кіретін әскери бөлімдерде, штабтар мен мекемелерде қызмет еткен әскери қызметшілер, жауынгерлік әрекеттер ардагерлері;
* Бала кезінен мүгедектер, I және II топтағы мүгедектер, сондай-ақ мүгедек баланың заңды өкілдеріне (сот шешімі бойынша қамқоршыларға) тіркелген көлік құралдары;
* «Алтын Қыран» және «Халық қаһарманы» ордендерімен марапатталған тұлғалар;
* «Алтын алқа» және «Күміс алқа» алқаларымен марапатталған көп балалы аналар;
* Семей полигонындағы ядролық сынақтардың салдарынан радиациялық әсерге ұшыраған адамдар;
* Ауғанстанның ардагерлері және жергілікті жауынгерлік әрекеттерінің интернационалдық жауынгерлері.

Жеңілдік берушіге тікелей тіркелген көлік тегін тұраққа рұқсат ала алады, үшінші тұлғалардың өтінімдері қабылданбайды. Өтініш беру үшін astanapark.kz сайтында тіркеліп, одан кейін сайттың «Жеңілдіктер» бөліміне өту керек.

**Жеңілдікті рәсімдеу үшін тек төрт құжат қажет:**

1. Толтырылған өтініш
2. Жеке куәлік
3. Техникалық төлқұжат
4. Жеңілдікке құқығын растайтын құжат

Өтініштер 10 күн ішінде қаралады, содан кейін өтініш берушіге растау немесе дәлелді бас тарту туралы электрондық хат жіберіледі.

Ақылы автотұраққа іргелес үйлердің тұрғындары үшін үйдің жанындағы ақылы тұрақтарды пайдаланудың жеңілдік шарттарын қарастыратын резиденттік келісім бар. Құжаттар тізімі мен тіркеу бойынша нұсқаулық astanapark.kz  сайтының «Тұрғындар» бөлімінде орналастырылған.

Жеңілдікті санаттарға жатпайтын барлық қалған азаматтар үшін ақылы аймақтарда тұрақ күн сайын сағат 20:00-ден кейін, сондай-ақ демалыс және мереке күндері тегін. Жұмыс күндері сағат 8:00-ден 20:00-ге дейін тұрақ құны сағатына 100 теңгені құрайды.